open-index/open-wikipedia-markdown huggingface dataset:
Katrine

**Katrine**, **Kathrine**, **Catrine** og **Cathrine** er nordiske kvinnenavn med opprinnelse greske *[[Aikaterine]]* som har usikker betydning.

## Etymologi
*Katrine* er en variant av *[[Katrina]]*, som er en kortform av *[[Katarina]]*. Dette navnet har opprinnelse som en latinsk form av greske Aikaterine (Αικατερινη), som har usikker opprinnelse. Det kan være dannet av:
* greske hekateros (‘εκατερος), «begge to»
* greske aikia (αικια ), «tortur»
* greske hekas (‘εκας), «langt unna»
* greske hekaton (ἑκατόν), «hundre»
Senere ble navnet assossiert med det greske ordet katharos (καθαρος), «ren».

*Kathrine*, *Catrine* og *Cathrine* er en andre nordiske stavemåter av navnet.

*[[Kine]]* er en kortform av *Katrine*, men har også andre opprinnelser (*[[Kristine]]*).

## Utbredelse
*Katrine* er kjent brukt i Norge fra 1300-tallet.

*Cathrine* og *Katrine* var populære navn på jentebarn i Norge på 1970- og 1980-tallet. I Sverige var *Catrine* mest brukt på slutten av 1800-tallet og igjen på 1960-tallet.

*Kathrine* og *Katrine* er i dag mye brukt på Grønland. I Norge er formen *Cathrine* mest brukt.

*Katrine* har norsk navnedag 25. november

|}

## Kjente navnebærere
### Historiske personer
* Anna Kathrine av Brandenburg, Christian IVs ektefelle
* Anne Cathrine Christiansdatter, datter av Christian IV
* Anna Cathrine Benthagen («Støvlett-Cathrine»), beryktet prostituert i Danmark på 1700-tallet og Christian VIIs elskerinne

### Kultur
#### Sport
* Katrine Lunde, norsk håndballspiller
* Ellen Kathrine Lie, norsk skøyteløper
* Cathrine Grage, dansk skøyteløper

#### Film, tv og underholdning
* Katrine Moholt, norsk programleder
* Anne-Katrine Hegna Hærland, norsk komiker og programleder
* Kathrine Sørland, norsk modell og programleder
* Catrine Telle, norsk teaterregisseør

#### Musikk
* Cathrine Winnes Trevino, dirigent

### Politikere
* Anne Kathrine Slungård, norsk politiker
* Grethe Kathrine Værnø, norsk politiker (Høyre)
* Linda Cathrine Hofstad, norsk politiker (Høyre)
* Ann Kathrine Skjørshammer (tidl. Tornås), politiker fra Oslo (Kristelig Folkeparti)

### Annet
* Hilde Katrine Eriksen, redaktør i Nordnorsk Magasin
* Cathrine Holst, norsk sosiolog
* Cathrine Sandnes, journalist og tidligere idrettsutøver
* Cathrine Ferner, datter av Prinsesse Astrid
* Cathrine Grøndahl, norsk lyriker og jurist
* Catherine Booth, grunnlegger av Frelsesarmeen sammen med sin mann, William Booth
* Katrine Engberg, dansk krimforfatter

## Referanser


## Eksterne lenker
*
Horacio Salgán

**Horacio Adolfo Salgán** (født 15. juni 1916 i Buenos Aires, død 19. august 2016 samme sted) var en argentinsk tangopianist, komponist, orkesterleder og arrangør.

## Liv og virke
### Bakgrunn
Salgán tok fatt på pianostudier i 6-årsalderen. 18 år gammel begynte han i Radio Belgrano som solist og studiomusiker. To år senere ble han oppdaget av orkesterlederen *Roberto Firpo*, som hyret Salgán til orkestret sitt.

### Karriere
I 1942 gjorde han sin første innspilling, og i 1944 etablerte han sitt eget orkester, som holdt det gående til 1947.

Salgán viet seg til undervisning og komposisjon, men stiftet i 1950 et nytt orkester. I 1960 startet han *Quinteto Real*. Gruppens hovedanliggende var å skape instrumetaltango for lytting snarere enn for dansegulvet. Imidlertid var flesteparten av komposisjonene hans faktisk meget dansbare. I 1998 spilte Salgán seg selv i den Oscar-nominerte Carlos Saura-filmen Tango.

Blant Salgáns mest berømte komposisjoner er *Comme il faut*, *Entre tango y tango*, *La llama silbando* og *A fuego Lento*.

Blant sangerne han har akkompagnert finner vi Edmundo Rivero og Roberto Goyeneche. Dirigenten Daniel Barenboim ga ved flere anledninger uttrykk for sin begeistring for Salgán. I 1995 mottok Salgán fortjenestemedaljen *Personalidad Emérita de la Cultura Argentina*.

Den 13. november 2005 ble Salgán spurt av en journalist i den argentinske dagsavisen *Clarín* hva han syntes om unge tangomusikere som har vendt ryggen til den tradisjonelle tangoen for å skape elektrotango:


«Vel, enkelte ting kan jeg ikke mene noe om, rett og slett fordi jeg ikke aner hva det dreier seg om. Det mest logiske er å ta utgangspunkt i tangoen slik den er, og deretter se på hvilke varianter som kan skapes. Før man kan slå en salto er man nødt til å lære å gå. Så vil tiden vise hvor det bærer. Opp gjennom historien har voldsom kritikk vært rettet mot folk som senere har blitt genierklært: Beethoven, Tsjajkovskij. . . Det sies at Bizet døde av sorg etter den grusomme kritikken operaen *Carmen* ble utsatt for.»


Salgán pensjonerte seg i 2005, etter en 74 år lang musikerkarriere.

## Referanser


## Eksterne lenker
* 
* 
*
Österbymo

**Österbymo** er et tettsted i Östergötlands län i Sverige. Det er Ydre kommunes administrasjonssenter. I 2010 hadde tettstedet 834 innbyggere.

## Referanser
Calm Like a Bomb

**«Calm Like a Bomb»** er den siste singlen fra Rage Against the Machine sitt tredje studioalbum The Battle of Los Angeles i 1999.
## Eksterne lenker
* 
*
Tese

**Tese** av gresk *thesis* (setning) brukes i dag om en vitenskapelig påstand eller læresetning. Antitese er et motsatt synspunkt. Syntese er av samme greske rot, og betyr sammenkopling, sammensetning.

I marxistisk filosofi opereres med en virkelighetsbeskrivelse, der virkeligheten i dag kan kalles en tese, mens en annen og kanskje mere rettroende og motvendt beskrivelse utgjør dennes antitese. Motsetningen vil kunne gå opp i en syntese (sammensmelting) som i sin tur blir en ny tese som får sin antitese osv.

Ved helgenkåringer i den katolske kirke, vil en komité fremsette en tese, mens der oppnevnes en djevelens advokat som har i oppgave å fremme antitesen, det vil her si å finne og fremme motargumenter.

Tese, antitese og syntese er også mye i fokus når man snakker om samtalens kunst, og dens mester Sokrates, hvor tese er en påstand, antitese er et motstående argument og syntese er konklusjonen.

## Se også
* Hypotese
Antitese

**Antitese** er det motsatte av en tese, og er ofte motsetningen til en påstand.

Antitese er det andre leddet i en hypotese, og er argumentet mot påstanden (tese). Hypotesen består av tre ledd, nemlig tese, antitese og syntese, hvor *tese* er en påstand, *antitese* er argumentet og syntesen er konklusjonen.

Antitese er også et mye brukt begrep når man snakker om samtalens kunst, og dens mester Sokrates, hvor han legger frem en påstand (tese), et motslående argument (antitese) og dermed kommer frem til en konklusjon (syntese).

Innenfor retorikken er også antitese ofte brukt om to ord med motsatt betydningsinnhold (f.eks. *sorg* og *glede*)
Åse (navn)

**Åse**, **Åsa** og **Ása** er nordiske kvinnenavn med norrøn opprinnelse. De er mye brukt i henholdsvis Norge, Sverige og Færøyene.

## Etymologi
*Åse* er en opprinnelig norsk form av det nordiske navnet *Åsa*, som har opprinnelse i norrøne *Ása*. Dette var en kortform av navn som begynte på *Ás-*, som *Ásfríðr* og *Ásgærðr*. Navneleddet er dannet av norrøne *áss*, «gud».

## Utbredelse
Den norrøne formen *Ása* er det nest vanligste kvinnenavnet kjent fra runeinnskripsjoner i Norden, Storbritannia og Irland, så navnet var antakelig svært utbredt i vikingtiden. *Åsa* var et svært vanlig navn i Norge på 1300-tallet. Over 90 forskjellige kvinner med navnet er nevnt i Regesta Norvegica. *Aase* og *Aasse* var vanlige kvinnenavn i Norge på 1500-tallet. Det er 22 personer med disse navnene er nevnt i Norske Lensrekneskapsbøker 1548-1567.
*Åse* var et mye brukt kvinnenavn i Norge på 1600-tallet., og igjen i perioden 1920&ndash;1950. Navnet var, etter reformasjonen, mest brukt i Rogaland, agderfylkene, Telemark, Vestfold og Buskerud. Formen *Aase* var vanlig på 1700-tallet, og igjen i 1920-årene. Formen *Åsa* har tradisjonelt vært mest brukt på Vestlandet og i Vest-Agder.

I Sverige er *Åsa* kjent brukt første gang i 1888, og var mest populært i 1960- og 1970-årene. *Åse* kjent brukt første gang i 1903 og var mest populært i 1960- og 1970-årene.

*Åsa* har navnedag 2. mai i Norge, 13. juni i Finland og 12. september i Sverige.

|}

## Kjente personer med navnet
Personene er listet kronologisk etter fødselsår.
* Åsa Haraldsdatter (ca. 800 &ndash; ca. 834), dronning over Vestfold, Romerike og Vingulmark
* Åsa Håkonsdatter (levde rundt år 900), hustru av kong Harald Hårfagre
* Aase Foss Abrahamsen (f 1930), norsk forfatter
* Åse Kleveland (f 1949), svensk-norsk politiker og artist
* Åsa Jinder (f 1963), svensk folkemusiker
* Åsa Larsson (f 1966), svensk forfatter og jurist
* Åse Røthing (f 1970), norsk kvinneforsker
* Åsa Westlund (f 1976), svensk politiker

## Referanser


## Eksterne lenker
*
Åsa

**Åsa** kan vise til

* Åsa (Norderhov) er ei grend og ei bygd i tidligere Norderhov kommune, nå Ringerike.  
* Åsa (navn) er et fornavn
* Åsa (Halland) – tettsted i Halland i Sverige
* Åsatru, nyreligiøse og subkulturelle bevegelser som henter inspirasjon fra norrørn mytologi
Death Wish II

***Death Wish II*** (Norsk tittel: *Nådeløs by II*) er en amerikansk action- og kriminalfilm fra 1982 med Charles Bronson i hovedrollen. Regi er ved Michael Winner. Den er en oppfølger til *[[Death Wish]]* (1974). Den handler om Paul Kersey har flyttet til Los Angeles for å starte et nytt liv. Men når datteren blir drept av en gruppe overfallsmenn går han atter inn i rollen som "mr. vigilante".

## Handling
Paul Kersey har flyttet fra New York og til Los Angeles i et forsøk på å legge fortiden bak seg. En dag utsettes han for et ransforsøk, men klarer å slå i fra seg slik at gjerningsmennene må stikke av. En av dem har imidlertid fått tak i lommeboken med navn og adresse og som hevn bryter de seg inn i huset hans, voldtar hushjelpen og kidnapper datteren som er hjemme på perm fra psykiatrisk sykehus. Hun blir senere drept når hun kaster seg ut av et vindu for å unngå å bli voldtatt. Kersey mister troen på lov og orden og tar derfor loven i egne hender - slik som i New York.

## Om filmen
Filmen bygger ikke på noen bok selv om Brian Garfield skrev en oppfølger til den første boka.

Filmen ble dårlig mottatt av kritikerne og har fått 33 % på Rotten Tomatoes. Den amerikanske kritikeren Roger Ebert gav den svært hard medfart og valgt å ikke gi den en eneste stjerne (av fire oppnåelig). Heller ikke Leonard Maltin var nådig og gav den BOMB, hans laveste gradering. Han mente filmen var laget utelukkende ut ifra profitthensyn.

Til tross for dårlige kritikker ble den ganske populær. Den innbrakte 16 millioner dollar i USA. Produksjonskostnadene var på to millioner.

### Norge
Filmen ble forbudt i Norge på kino 17. august 1982. En klippet versjon ble tillatt utgitt på video av VCM i 1983.

## I rollene

* Charles Bronson – Paul Kersey
* Jill Ireland – Geri Nichols, Kersys venninne
* Vincent Gardenia – Det. Frank Ochoa fra New York
* J.D. Cannon – New York District Attorney
* Anthony Franciosa – Los Angeles Police Commissioner 
* Robin Sherwood – Carol Kersey
* Charles Cyphers – Donald Kay
* Ben Frank – Inspector Lt. Mankiewicz
* Paul Comi – Senator Robert McLean 
* Michael Prince – Elliot Cass
* Thomas F. Duffy – Charles Wilson "Nirvana"
* Laurence Fishburne – Cutter
* Kevyn Major Howard – Stomper
* Stuart K. Robinson – Jiver
* E. Lamont Johnson – Punkcut
* Silvana Gallardo – Rosario
* Robert F. Lyons – Fred McKenzie
* Frank Campanella – Dommer Lake
* Don Dubbins – Mike
* Buck Young – Charles Pearce

## Referanser




## Eksterne lenker
*
Hello Kitty

er den mest kjente av mange figurer produsert av det japanske firmaet Sanrio. Hello Kitty ble registrert i 1976 og er nå et verdenskjent varemerke. 

## Eksterne lenker
*
Begravelsen av Kristus (Caravaggio)

**Begravelsen av Kristus** er et maleri av italieneren Michelangelo Merisi da Caravaggio. Det er malt i årene 1602 til 1603, på oppdrag fra Alessandro Vittrice. Opprinnelig stod maleriet i kirken Chiesa nuova, men det er nå flyttet over til Vatikanmuseene. Det finnes fortsatt en kopi i kirken.

Maleriet viser Caravaggios bruk av kontraster mellom den lyse Kristusfiguren, og den sorte bakgrunnen. Hånden til Kristus som berører bakken, og de bøyde kroppene til de som bærer ham, gir en sterk følelse av tyngde og dyp sorg i maleriet. Disse sterke følelsene er typisk for Caravaggio og for barokken.

## Referanser


## Eksterne lenker
*
Lajos Egri

**Lajos Egri** (født 1888, død 1967) ble født i Eger, på den tiden Østerrike-Ungarn, nå Ungarn. 

Han er forfatteren av *[[The Art of Dramatic Writing]]*, som er ansett som det beste verket når det gjelder emnet manuskriptskrivning, selv om det senere har blitt brukt for skriving av noveller, romaner og filmmanuskriptskrivning. Originalt publisert av Simon and Schuster i 1942 som *How to Write a Play*, men ble revidert og utgitt som *The Art of Dramatic Writing* i 1946.

Egri argumenterer i *The Art of Dramatic Writing* mot Aristoteles' syn at karakterene var av sekundær betydning til plottet (som påstått i Aristoteles' poesi). Ifølge Egri ville veldefinerte karakterer skape plottet i seg selv, og derfor var karakterer viktigere.

Han utviklet sin egen modell for karakterutvikling.

## Referanser


## Eksterne lenker
* 
*  Premiss – kapittel 1 av ''The Art of Dramatic Writing''
Trysil Idrettslag

**Trysil Idrettslag** (stiftet 20. mai 1861 som *Trysil Skytte- og Skiløberforening*) er et idrettslag fra Trysil i Innlandet, som i perioden 1940–2020 ble kalt «Trysilgutten».

## Historie
Klubben ble stiftet 20. mai 1861 som er verdens eldste skiklubb, men på 1870-tallet trakk skytterne seg ut av klubben og stiftet *Trysilfjeld Skytterlag*. Det gjenstående idrettslaget skiftet da navn til *Trysil Skiklub*. Nye idretter i 1890 førte til et nytt navneskifte til *Trysil Idrætsforening*, og da turn ble lagt til i 1912 ble navnet endret til *Trysil Turn- og Idrætslag*. I 1940 ble klubbens navn *Idrettslaget Trysilgutten*, før det i 2021 fikk dagens navn; *Trysil Idrettslag*.

Med klubbens navneskifter har ulike idretter kommet til idrettslaget. I tillegg til langrenn, hopp og kombinert har idrettene friidrett, håndball, turn, orientering, skiskyting og fra 1986 også fotball.

Blant grunnleggerne var senere stortingsmann Ola Nyhuus og Johan Landgraff. 
Blant klubbens kjente utøvere gjennom tidene er Anita Moen, 
Per Bakken, Elling Rønes, Halvor Næs og Johan Sætre.

## Referanser


## Eksterne lenker
*
Benagaria

**Benagaria** er en landsby i Jharkhand i India, nær grensen til West Bengal. Området er i første rekke befolket av stammefolket santaler. I denne landsbyen var det nordmannen Lars Olsen Skrefsrud sammen med dansken Hans Peter Børresen etablerte Ebenezer, den første misjonsstasjonen for Santalmisjonen.

Like ved misjonsstasjonen i Benagaria ble det reist en kirke som kunne romme mer enn 2000 mennesker. Bygningsarkitekt var Hans Peter Børresen. ***Ebenezer kirke*** i Benagaria var motiv på et norsk frimerke som utkom i forbindelse med Santalmisjonens 100års-jubileum i 1967. Kirkebygget er fortsatt i bruk av NELC.

## Eksterne lenker
Ebenezer kirke i Benagaria

*  Lokaliseringen av Ebenezer gamle kirke. Den nye kirken, tegnet av Børresen, ligger like øst for denne.
Glemmen videregående skole

**Glemmen videregående skole** er en videregående skole som ligger i Fredrikstad, Østfold. Skolen tilbyr utdanningsprogrammene elektrofag, design og håndverk, medier og kommunikasjon, studiespesialisering med formgiving, helse- og sosialfag og YSK helsefag, teknikk og industriell produksjon (TIP) og restaurant- og matfag, i tillegg til allmennfaglig påbygging. Skolen eies og drives av Østfold fylkeskommune.

Skolen har rundt 4575 elever og 500 ansatte. Den har fått Leonardpris for internasjonaliseringsarbeid innen EUs utdanningsprogram og er en Miljøfyrtårnskole (serfisert for sitt strukturelle miljøarbeid). Nåværende rektor er Gunhild Rosnes. Rosnes tok over rektorstillingen etter John R. Kristiansen.

## Historie
4. april 1816 ble *Fredrikstad Offentlige Sømandsskole* opprettet. På denne tiden var Fredrikstad en ledende sjøfartsby på grunn av den stadig økende sagbruksindustrien. Denne skolen virket frem til 1837, da den endret navn til *Fredrikstad Navigasjonsskole*. Skolen utviklet seg videre, og i 1875 skiftet den navnet videre til *Fredrikstad Offentlige Tegneskole* (1875). I 1894 åpnet *Fredrikstad Tekniske Aftenskole*, og i 1904 ble *Fredrikstad Maskinistskole* til, med 7 elever. Den ble videre utvidet til *Den kvindelige industriskole* i 1909, hvor man lærte kjole- og linsøm.

Senere, i 1916, ble *Fredrikstad kommunale Husmorskole* opprettet, og i 1919 startet *Fredrikstad Forskole for Snekkere og Tømrere* opp. I 1925 ble det vedtatt at Husmorskolen, Den kvindelige fagskolen og Forskolen for Snekkere og Tømrere skulle legges ned, på grunn av manglende aktivitet.

I 1955 ble de fleste av disse linjene slått sammen til en interkommunal yrkesskole, *Fredrikstad yrkesskole*. Her lærte man å bli mekanikere, malere, kjole- og draktsyere. I 1970 ble også Fredrikstad Maskinistskole underlagt den større skolen. Videre utviklet den seg til å bli det den er i dag.

2. april 2009 ble skolen utsatt for en bombetrussel. Trusselen ble formidlet via VG Nett, og skolen ble evakuert ca. klokken 12.15. Elever og lærere ble gitt fri frem til etter påskeferien.  3. april ble det arrangert møter med kriseteam på skolen. Rektor adresserte også elevene å kom med generell information om hvilke konsekvenser bombetrusselen kom til å få videre. Gjerningsmannen som sto bak bombetrusselen ble også identifisert og tatt inn til avhør noen dager senere. Gjerningsmannen viste seg å være en student ved Noroff institutt.

## Referanser


## Eksterne lenker
* 
* Glemmen videregående skole på vilbli.no
* Bombetrussel på Glemmen VGS fra VG
Bank Norwegian

**Bank Norwegian** ble etablert i Norge i 2007. Femten år senere, i 2022, fusjonerte Bank Norwegian med den svenske banken Nordax og ble dermed en filial av Nordax Bank. Den 7. juni 2023 skiftet Nordax Bank AB (publ) navn til NOBA Bank Group AB (publ), og Bank Norwegian gikk fra å være en filial av Nordax til å bli en filial av NOBA.

Bank Norwegian, en filial av NOBA Bank Group, tilbyr kredittkort, sparekontoer og usikrede lån. Siden oppstarten i Norge i 2007 har selskapet etablert seg i resten av Norden og i Spania og Tyskland, og har i dag over 1,5 millioner kunder.

## Historie
4. mai 2007 annonserte Norwegian en satsing innen bank med Bank Norwegian, som er et datterselskap av Norwegian Finans Holdning som eies av Nordax Bank AB. 18. september samme år fikk Bank Norwegian konsesjon fra Finansdepartementet til å drive virksomhet som forretningsbank. Banken ble lansert i oktober. 17. oktober ble de planlagte synergiene kjent da Norwegian annonserte sitt nye kombinerte kreditt- og bonuskort «Norwegian Reward». Tidlige anslag fra banken var å nå 10 000 kunder innen 31. desember 2007 og 50 000 kunder innen 31. desember 2008. Målet ble nådd allerede før åpningen  19. november 2007, da mer enn 30 000 kunder hadde tegnet seg. 

I 2013 etablerte banken virksomhet i Sverige. Norwegian Finans Holding ASA ble 23. juni 2014 registrert på NOTC-listen, et informasjonssystem for handel av unoterte aksjer. Den 7. desember 2015 kunngjorde Bank Norwegian at de starter opp virksomhet i Finland og Danmark, der de i første omgang tilbød låne- og innskuddsprodukter. De tilbød fra juni 2016 også Bank Norwegian kredittkort. 17. juni 2016 ble morselskapet Norwegian Finans Holding ASA notert på Oslo Børs..

Selskapet var inntil november 2021 eid 100 % av holdingselskapet Bank Norwegian ASA (tidligere Norwegian Finans Hoding ASA), hvor den største meldte eierkonstellasjonen er Nordic Capital Fund IX og Sampo Plc gjennom selskapet Cidron Linhua Ltd., med totalt 22,7 % eierandel pr. utgangen av mars 2020 . Aksjen var notert på Oslo Børs med ticker BANO (tidligere NOFI), og var en del av OBX-indeksen, der de 25 mest omsatte selskapene i hovedindeksen er presentert. Selskapets hadde per 10. september 2020 en markedsverdi 12,7 milliarder NOK.

I august 2019 kunngjorde Norwegian Air Shuttle at de solgte alle sine aksjer i Bank Norwegian for 2,2 milliarder kroner. 

November 2021 fullførte Nordax Bank AB et oppkjøp av Bank Norwegian (BANO) gjennom en budprosess. Nordax sikret seg 95,6 prosent av eierskapet før resterende aksjer ble tvangsinnløst. Bank Norwegian ble tatt av Oslo Børs den 15. november 2021. Fusjonen ble fullført 30. november 2022.

**Bank Norwegian, en filial av NOBA Bank Group** har ekspandert i flere omganger. Først i Sverige i 2013, så til Danmark og Finland i 2015, og senest til Spania og Tyskland i 2021.

## Eierskap

Bank Norwegian eies fra november 2021 100 % av Nordax Bank AB, som igjen eies av Nordic Capital Fund IX og Sampo plc.

## Referanser




## Eksterne lenker
* 
* Bank Norwegian Norge
* Oppdatert aksjekursinformasjon 
* Bank Norwegian Sverige
* Bank Norwegian Danmark
* Bank Norwegian Finland
* Norwegian Reward
Klimaks

**Klimaks**, som stammer fra *trapp* og *stige*, er en figur i retorikken hvor man benytter stigende styrkegrad av ordene (f.eks. *vi gikk langt, og lenger enn langt*). Klimaks er også stigningen/høydepunktet i en roman (omtalt som *the point of no return* innen litteraturen).

## Kilder
*
Rød krystallreke

**Rød krystallreke** er en variant av ferskvannsreker i slekten *[[Caridina]]*.

I 1996 oppdaget Hisayasu Suzuki fra Japan en rød form av *Caridina sp.* blant det vanlige svarte avkommet. Han registrerte «crystal red shrimp» som varemerke for denne autosome recessive røde mutasjonen av den normale svarte krystallreken.

De blir opptil 2,5 cm store og trives i temperaturer opp til mellom 20 og 25&nbsp;°C, men kan tåle opptil 27&nbsp;°C. De foretrekker en pH mellom 6,5 og 7,2. Denne reken er ganske følsom ovenfor raske endringer i vannverdiene, spesielt når det gjelder nitrogenavfall eller nitritt. Bløtt, litt surt vann er det ideelle for oppdrett. De blir kjønnsmodne i en alder av 4,5 – 5 måneder, når de er minst 22 mm store. Det er vanskelig å se forskjell på kjønnene, spesielt på unge individer.

Rød krystallreke kan danne hybrider med flere andre arter.

## Referanser




## Eksterne lenker
* 
*  Rød krystallreke - AkvaForum
*  Caridina cf. cantonensis  - The Aquarium Wiki
Amanoreke

**Amanoreke** er en rekeart i slekten *[[Caridina]]*.

Amanoreken ble kjent for akvaristikken i 1980-årene, da den velkjente fotografen og akvaristen Takashi Amano la merke til disse rekenes nyttige appetitt for alger og begynte å bruke dem i utstillingsakvariene sine.

De foretrekker et temperaturområde på 18 – 27&nbsp;°C, ideelt er 24°C. Hardheten bør ligge mellom 6 og 10 dGH, og pH mellom 6 og 7.
De kan fôres med alger, flakfôr og spirulina-basert mallefôr.

## Referanser




## Eksterne lenker
*
2067 Aksnes

**2067 Aksnes** er en asteroide oppdaget 23. februar 1936 av den finske astronomen Yrjö Väisälä fra den finske byen Åbo. Asterioden er oppkalt etter den norske astronomen Kaare Aksnes.

## Se også
* Liste over asterioder

## Referanser
Caridina

* amanoreke *Caridina multidentata*
* *[[Caridina africana]]*
* *[[Caridina apodosis]]*
* *[[Caridina appendiculata]]*
* *[[Caridina babaulti]]*
* *[[Caridina brachydactyla]]*
* *[[Caridina brevirostris]]*
* *[[Caridina bruneiana]]*
* *[[Caridina buehleri]]*
* *[[Caridina cantonensis]]*
* *[[Caridina ceylanica]]*
* *[[Caridina formosae]]*
* *[[Caridina gracilirostris]]*
* *[[Caridina longistrostris]]*
* *[[Caridina nilotica nilotica]]*
* *[[Caridina nitonica]]*
* *[[Caridina serrata]]*
* *[[Caridina serratirostris]]*
* *[[Caridina spongicola]]*
* *[[Caridina trifasciata]]*
* *[[Caridina weberi]]*
* *[[Caridina wilkinsi]]*
* *[[Caridina yunnanensis]]*
* rød krystallreke

***Caridina*** er en slekt reker. 
Alle artene er spiselige, og spesielt amanoreke blir eksportert.

## Akvaristikk
Da artene i denne gruppen eter alger og er fredelige, er de populære som akvariedyr. 
Den rød- og hvitbåndede varianten kalles rød krystallreke. 

Viltformene har mindre distinkte farger.

## Eksterne lenker
*
Born of the Flickering

***Born of the Flickering*** er det første albumet til det norske melodiske black metal-bandet Old Man's Child. Det ble først utgitt i 1995 på Hot Records, og gjenutgitt i 1996 av Century Media med nytt design på omslaget og kreditering til Aldrahn, som hadde vokal og skrev tekst til mange av sangene på albumet. 

## Sporliste
#«Demons of the Thorncastle» (4:47)
#«Swallowed by a Buried One» (4:51)
#«Born of the Flickering» (5:05)
#«King of the Dark Ages» (5:27)
#«Wounds from the Night of Magic» (3:28)
#«On Through the Desert Storm» (4:20)
#«Christian Death» (4:55)
#«Funeral, Swords and Souls» (4:56)
#«The Last Chapter» (4:42)
#«...Leads to Utopia/The Old Man's Dream» (8:44)

## Medvirkende musikere
*Galder – Vokal, gitar og synth
*Jardar – Gitar
*Tjodalv – Trommer
*Gonde – Bass
*Aldrahn – Vokal

## Eksterne lenker
*
Gough Whitlam

**Gough Whitlam** (født 11. juli 1916, død 21. oktober 2014 i Sydney) var en australsk politiker.

Han var utdannet advokat, parlamentsmedlem fra 1952, leder for Det australske arbeiderpartiet i perioden 1967–1978, og statsminister fra 1972 til 1975. Han opprettet tettere forbindelser til Asia, prøvde seg på en omfordeling av rikdommer og tok opp lån for å øke nasjonalt eierskap av industri og naturressurser.

Da opposisjonen stoppet finanssaker i senatet, etter en politisk krise, avslo Whitlam å utlyse nyvalg, og ble til slutt avsatt av generalguvernør John Kerr.

## Referanser
2. divisjon fotball for menn 2008

**[[2. divisjon fotball for menn]] 2008** startet 12. april og ble avsluttet 26. oktober.

## Opp- og nedrykk
Vinneren i hver avdeling rykket opp til 1. divisjon.

Grunnet utvidelse av Eliteserien fra 14 lag i 2008 til 16 lag i 2009 var det kun to lag som rykket ned fra 1. divisjon. Dermed var det også kun ti lag som rykket ned til 3. divisjon, mot normalt tolv.

Opprykk: , ,  og 

## Avdeling 1

## Avdeling 2

## Avdeling 3
*Utdypende artikkel: [[2. divisjon fotball for menn 2008, avdeling 3]]*

## Avdeling 4

## Eksterne lenker
* Norges Fotballforbund
* Norges Fotballforbund - 2. divisjon menn avdeling 1 2008
* Norges Fotballforbund - 2. divisjon menn avdeling 2 2008
* Norges Fotballforbund - 2. divisjon menn avdeling 3 2008
* Norges Fotballforbund - 2. divisjon menn avdeling 4 2008
Željko Komšić

**Željko Komšić** (født 20. januar 1964) er en bosnisk-kroatisk politiker (Det sosialdemokratiske partiet i Bosnia-Hercegovina). Han har vært medlem av landets presidentskap, og dessuten leder av presidentskapet.
## Referanser


## Eksterne lenker
* }
*
Grzegorz Lato

**Grzegorz Bolesław Lato** (født 1950) er en polsk tidligere fotballspiller. Han er den polske spilleren som har spilt flest landskamper, ble toppscorer under VM 1974 med 7 nettkjenninger.

Han spilte store deler av karrieren i den polske klubben Stal Mielec, som han vant den polske serien med i 1973 og 1976. Grzergorz Lato ble toppscorer i Polen i 1973 og 1975. Han vant olympisk gull med Polen under OL 1972 og olympisk sølv i OL 1976 og ble tildelt Gullstøvelen i 1974.

## Referanser


## Eksterne lenker
*
Death Wish 3

***Death Wish 3*** er en amerikansk actionfilm fra 1985 med Charles Bronson i hovedrollen. Regi er ved Michael Winner. I denne tredje Death Wish-filmen returnerer Paul Kersey til New York for å besøke en gammel venn. Vennen blir imidlertid myrdet av en lokal bande som herjer i nabolaget. Den lokale politisjefen finner ut av hans virkelige identitet og presser ham til å ta et oppgjør med gjengen.

*Death Wish 3* ble etterfulgt av *[[Death Wish 4: The Crackdown]]*.

## Handling
Paul Kersey er på vei tilbake til New York for å besøke en gammel venn. Nå han ankommer leiligheten hans finner Kersey ham døende etter et brutalt overfall. Uten varsel stormer politiet inn og arresterer ham mistenkt for mordet. Politisjefen gjenkjenner ham som den Kersey som utførte flere drap i byen for 10 år siden, og dette blir brukt mot ham for å tvinge ham til å bekjempe den banden som herjer i nabolaget. For å unngå fengsel ser Kersey seg nødt til å gi etter for politisjefens ønsker. Denne gangen er han imidlertid ikke alene, men får flere av beboerne med seg i en kamp som etter hvert utvikler seg til en full krig mellom beboerne og gjengen. Banden ledes av den brutale Fraker, som ikke skyr noen midler for å beholde kontrollen på gata.

## Om filmen

Filmen ble dårlig mottatt av kritikerne og har bare fått 11 % på Rotten Tomatoes. Den amerikanske filmkritikeren Roger Ebert gav den en av fire stjerner og beskrev den som bare marginalt bedre enn film nummer to. Leonard Maltin gav en 1,5 av 4 stjerner.

Den innbragte 16 millioner dollar på kino i USA, noe som plasserte den på en 54. plass over de mest innbringende filmene i USA i 1985. Produksjonskostnadene var på mellom 9 og 10 millioner dollar.

Den ble ikke satt opp på norske kinoer, men ble utgitt på video av Mayco i desember 1986. Den var den mest utleide videofilmen i januar 1987.

## I rollene
*Charles Bronson –  Paul Kersey 
*Deborah Raffin –  Kathryn Davis 
*Ed Lauter –  Politiinspektør Richard S. Shriker 
*Martin Balsam –  Bennett Cross 
*Gavan O'Herlihy –  Manny Fraker 
*Kirk Taylor –  Giggler 
*Alex Winter –  Hermosa 
* Marina Sirtis – Maria
* Ricco Ross – Kubaneren
* Barbie Wilde – Manny Frakers venninne
* Manning Redwood – Captain Sterns

## Referanser


## Eksterne lenker
*
Willesden Junction stasjon

**Willesden Junction stasjon** er en jernbane- og undergrunnsstasjon i det nordvestre London. Jernbanedelen betjener de regionale linjene North London, Watford DC og West London, som alle inngår i London Overground. Undergrunnsdelen betjenes av Bakerloo-linjen. Stasjonen ligger i Harlesden, omtrent 1,5 km. sør for det egentlige Willesden.

|}
## Eksterne lenker
* Willesden Junction jernbanestasjon National Rail Enquiries (Engelsk)
* Willesden Junction Underground Station Transport for London (Engelsk)
Nebojša Radmanović

**Nebojša Radmanović** (født 1. oktober 1949) er en bosnisk-serbisk politiker (SNDS). Radmanović som kommer fra entiteten Republika Srpska, har i fire perioder vært leder av Bosnia-Hercegovinas presidentskap.
## Referanser
Haris Silajdžić

**Haris Silajdžić** (født 1. oktober 1945) er en bosnisk historiker og politiker. Han har vært medlem av landets presidentskap, vært statsminister og utenriksminister. Silajdžić var medlem av delegasjonen som signerte Dayton-avtalen i 1995. Han underskrev også Washington-avtalen.
## Referanser
Adnan Terzić

**Adnan Terzić** (født 5. april 1960) er en bosnjak og ministerrådsmann i Bosnia-Hercegovina. Han var statsminister i Bosnia-Hercegovina fra desember 2002 til januar 2007. Tidligere har han også vært ordfører i kommunen Travnik. Han tjenestegjorde også under krigen i Bosnia.

## Referanser
BOM

En **BOM** (**Byte-order mark**) er et Unicode-kodepunkt brukt til å markere om en Unicode-tekst i UTF-16 eller UTF-32 er «big endian» eller «little endian». Kodepunktet har verdien U+FEFF, og ligger først i filen.

Et kodepunkt (for eksempel 0x00 0x52 i UTF-16) vil lagres med den mest signifikante byten først i «big endian», mens bytene vil være parvis byttet om i «little endian». Man kan bruke en BOM til å fortelle mottageren hvilken av disse modellene som brukes. om man bruker dette vil de to første tegnene i filen vil være 0xFE og 0xFF om det har blitt brukt «big endian», og 0xFF fulgt av 0xFE om det har vært brukt «little endian». Dette kodepunktet er tilordnet tegnet «zero-width no-break space», slik at det ikke vises på skjermen om teksteditoren ikke forstår at de første bytene er en BOM.

En BOM (0xEF 0xBB 0xBF) brukes også i UTF-8 av Windows, men ikke Unix/Linux. Den brukes bare for å markere at det er UTF-8 og ikke noen annen tegnkoding. Men det kan føre til problemer med kommandofiler og programspråksfiler som ikke forstår hva en BOM er. UTF-8 kan ellers brukes i slike filer uten å ha en kompilator som støtter UTF-8.
Pachliopta hector

***Pachliopta hector*** er en sommerfugl i familiegruppen svalestjerter. Den lever i India

## Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.

Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.

Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.

## Levevis
Paringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser og er radikalt forskjellige fra de voksne, både i levevis og i kroppsbygning.

*Pachliopta hector* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.

## Systematisk inndeling

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt *[[Pachliopta]]*
****** ***Pachliopta hector*** (Linnaeus, 1758)
****** synonymer: *Papilio hector* *Atrophaneura hector*

## Kilder
* www.funet.fi – Lepidoptera database
* Papilionidae – revised GloBIS/GART species checklist 

## Eksterne lenker
* 
* ''Pachliopta hector'' – www.nic.funet.fi/
Atyidae

* *[[Antecaridina]]*
* *[[Atya]]*
* *[[Caridina]]*
* *[[Edoneus]]*
* *[[Halocaridina]]*
* *[[Haminaea]]*
* *[[Jolivetya]]*
* *[[Kalriana]]*
* *[[Neocaridina]]*
* *[[Paracaridina]]*
* *[[Paratya]]*
* *[[Pycnisia]]*
* *[[Syncaris]]*
* *[[Typhlatya]]*
* viftereker

**Atyidae** er en familie reker.
De voksne individene hos nesten alle arter lever kun i ferskvann.

## Eksterne lenker
* 
* de Grave, Sammy, et. al., «A classification of living and fossil genera of decapod crustaceans», i: *Raffles Bulletin of Zoology*. Suppl. 21, 2009, side 1–109
Diekhusen-Fahrstedt

**Diekhusen-Fahrstedt** er en kommune i kretsen Ditmarsken i delstaten Schleswig-Holstein, Tyskland. Diekhusen-Fahrstedt ligger i Marne-Nordsjøs amt, og var en del av Marnelands amt før 1. januar 2008.

## Referanser


## Eksterne lenker
*
The Pagan Prosperity

***The Pagan Prosperity*** er et album av Old Man's Child.

Albumet ble utgitt i 1997, og all musikk, tekster og arrangementer er ved Galder.

## Sporliste
#«The Millennium King» (5:28)
#«Behind the Mask» (3:58)
#«Soul Possessed» (4:04)
#«My Demonic Figures» (3:59)
#«Doommaker» (3:39)
#«My Kingdom Will Come» (4:35)
#«Return of the Night Creatures» (5:36)
#«What Malice Embrace» (5:13)

## Medvirkende musikere
*Galder &ndash; Vokal, gitar
*Jardar &ndash; Gitar
*Gonde &ndash; Bass
*Tony Kirkemo &ndash; Trommer

## Eksterne lenker
*
Eiker Ski- & Ballklubb

:*For dagens idrettslag, se [[Hokksund Idrettslag]].*

**Eiker Ski- & Ballklubb** (stiftet 3. januar 1904 som *Eiker Skiklub*) er et idrettslag fra Eiker i Buskerud. I 1911 ble klubbens Knut Holst tildelt Holmenkollmedaljen for sine prestasjoner i kombinert under Holmenkollrennene.

## Historikk
*Klubben ble stiftet som *Eiker Skiklub* den 3. januar 1904.
*I 1927 slo klubben seg sammen med *[[Haugsund Idrætsforening]]* og dannet *Eiker Ski- & Ballklubb*.
*I 1959 slo klubben seg sammen med *[[Falk-Kameratene]]* og dannet *[[Hokksund Idrettslag]]*.

## Kjente utøvere
* Knut Holst

## Litteratur
*
Eddelak

**Eddelak** er en kommune i Ditmarsken i delstaten Schleswig-Holstein, Tyskland. Eddelak ligger i Burg-Sankt Michaelisdonns amt, og inntil 1. januar 2008 var den en del av Eddelak-Sankt Michaelisdonns amt. 31. desember 2008 hadde Eddelak 1 391 innbyggere.

Kommunen består av stedene Eddelak, Behmhusen, Theeberg og Warferdonn. Den ligger mellom Brunsbüttel i sør, Marne i vest, Sankt Michaelisdonn i nord og Burg i nordøst.

## Bilder

Fil:Wohnhaus in Eddelak.JPG|Bolighus i Eddelak
Fil:Eddelak Mühlenkopf.jpg|Vindmølletopp


## Referanser




## Eksterne lenker
* 
* Privat nettside om Eddelak
Gospel Oak stasjon

**Gospel Oak stasjon** er en jernbanestasjon i Gospel Oak, London. Den ligger på North London-linjen mellom stasjonene Hampstead Heath og Kentish Town West, og er vestlig endestasjon på linjen til Barking. Begge linjene inngår i London Overground.

|}
Sigrun and the Kitchen Band

**Sigrun and the Kitchen Band** var et norsk akustisk popband. Bandet ble etablert i 2006, og spilte materiale skrevet av vokalist Sigrun Loe Sparboe. 

Sigrun & the Kitchen Band spiller leken og melodiøs musikk i folk/pop-sjangeren. Bandets uttrykk ligger et sted mellom Marit Larsen, Ephemera og Minor Majority. Bandet hadde sin første større opptreden i Harstad kulturhus, 17. november 2006, og ga ut debutalbumet *[[Blackcurrant and other Berries]]* i februar 2008. Konsertspilling var den viktigste formidlingskanalen til bandet. I 2009 mottok bandet Festspillene i Nord-Norges turnéstipend og i oktober/november 2009 gjennomførte bandet en omfattende norgesturné. Turneen startet i Alta i nord og endte i Kristiansand i sør.

I 2010 ga bandet ut albumet *Mrs. Robinson's Pantry*.

## Medlemmer
* Sigrun Loe Sparboe (født 28. november 1983) er vokalist og låtskriver. Hun vokste opp i Harstad, men var i 2008 bosatt i Oslo.
* Magnus Lund Eriksrud (født 30. april 1985) er gitarist. Han vokste opp i Asker, og var i 2008 bosatt i Oslo.
* Christian Stähler (født 11. mars 1988) er pianist. Han er oppvokst i Lørenskog og var i 2008 bosatt i Oslo.
* Heming Valebjørg (født 1983) spiller trommer/slagverk. Han vokste opp i Tinn i Telemark og var i 2008 bosatt i Oslo.
* Ellen Brekken (født 20. juni 1985) er bassist. Hun vokste opp på Tynset og var i 2008 bosatt i Oslo.

## Tidligere medlemmer
* Ellen Andrea Wang – bass (2009–2010)
* Håvard Graff – keyboard (2008–2010)
* Anders Lund Eriksrud – keyboard (2006–2008)
* Simen Vangen – trommer (2007–2008)
* Jorun Perander – kontrabass (2006–2009)

## Diskografi
### Album
* *[[Blackcurrant and other Berries]]*, (BigBox/Slagerfabrikken, 25. februar 2008)
* *Mrs. Robbinson's Pantry*, (BigBox/Slagerfabrikken, 26. april 2010)

### Singler
* *I Do*, (BigBox/Slagerfabrikken, 25. mai 2009)
* *Lie – Single*, (BigBox, 22. november 2010)

## Referanser


## Eksterne lenker
* 
*  Side på Myspace
Kirsebærreke

**Kirsebærreke** er en art i gruppen Atyidae. Det er en altetende ferskvanns reke som blir opptil 2.5 cm lang og lever i ett til to år.

## Kjønnsforskjeller
Hannen er mindre og ikke så fargerik som hunnen.Hannen blir 20mm og hunnen blir 25mm. Ofte kan man se en gul «sal» på hunnen; det man ser er eggene som utvikles i egglederne.

## Akvaristikk
Kirsebærreke trives med en temperatur mellom 18 og 25 °C og en pH mellom 6,3 og 8,2.
Den er ikke aggressiv, men tar alt av fôr. De trenger mye grønt i maten og er gode algeetere. 

### Oppdrett
Så lenge det er en hann og en hunn i et akvarium, og ingen predatorer, vil kirsebærrekene formere seg. Hunnen bærer de befruktede eggene under halen til de klekkes. Nyklekkede kirsebærreker ser ut som miniatyrutgaver av foreldrene.

## Eksterne lenker
*
Lessebo kommune

**Lessebo kommune** er en kommune i Kronobergs län i landskapet Småland i Sverige. Kommunens administrasjonssenter ligger i Lessebo.

## Tettsteder
Lessebo kommune har fire tettsteder. I tabellen oppgis antall innbyggere per 31. desember 2010.

## Referanser
Epenwöhrden

**Epenswöhrden** er en kommune i kretsen Ditmarsken i delstaten Schleswig-Holstein i Tyskland. Epenswöhrden ligger i Midtre Ditmarskens amt, og var en del av Meldorflands amt før sammenslåingen den 1. januar 2008.

## Referanser


## Eksterne lenker
*
Harald Børsting

**Harald Børsting** (født 4. oktober 1952 i Skive i Danmark) var formann for dansk LO fra 2007 til 2015.

Harald Børsting har vært aktiv i fagbevegelsen siden 1974, hvor han første gang ble tillitsmann på fiskefabrikken Priess & Co i Glyngøre. Virksomheten er senere blitt en del av Royal Greenland. I 1980 ble han avdelingsformann i SiD i Nordsalling, og i 1983 ble han opplysningskonsulent i SiD. Han ble i 1989 utdannelsessekretær samme sted. I 1995 kom han inn i ledelsen av dansk LO som sekretær og forretningsutvalgsmedlem. Siden 2003 har han vært medlem av den daglige ledelse og hovedbestyrelsen. 

Harald Børsting har siden 1980-tallet særlig arbeidet med arbeidsmarked og sysselsetting, og siden 1995 har han spilt en viktig rolle i forhandlingene om arbeidsmarkedsreformer, først i 1998 under den daværende SR-regjering og senest i 2002 under VK-regjeringen.

I mange år har Børsting  vært formann for Arbejdermuseet og Arbejderbevægelsens Bibliotek og Arkiv, ABA.

Ved LOs kongress i 2007 ble Harald Børsting valgt som formann efter Hans Jensen.

## Referanser


## Eksterne lenker
*
Sigrun Loe Sparboe

**Sigrun Loe Sparboe** (født 1983) er en norsk låtskriver og sanger i visesjangeren. 

Sparboe slapp sitt første album som soloartist, *Uten at du vet om det*, i 2013. Hun har vært signert til plateselskapet Grappa Musikkforlag.

Hennes femte soloalbum *Blåskjær* ble sluppet i mars 2024. Hun har også sluppet et album for barn, *Papirfly & flaskepost* (2025).

Sigrun Loe Sparboe er tidligere kjent fra gruppen Sigrun & The Kitchen Band.

## Diskografi

### Soloalbum
* 2013 – *Uten at du vet det* 
* 2015 – *Vindfang* 
* 2018 – *Labyrint*
* 2021 – *Dønninger*
* 2024 - *Blåskjær*
* 2025 - *Papirfly & flaskepost* (barneplate)

### Med Sigrun & The Kitchen Band
* 2012 *–* *Crazy Heart* 
* 2010 – *Mrs. Robinsons Pantry* 
* 2008 – *Blackcurrant and Other Berries*

## Priser
* 2021 -  Harstad kulturpris
* 2018 – Ole Vig-prisen
* 2015 – NOPAs tekst- og musikkpris i åpen klasse for verket *Andres klær*

## Referanser


## Eksterne lenker
*
Friedrichsgabekoog

**Friedrichsgabekoog** er en kommune i kretsen Ditmarsken i den tyske delstaten Schleswig-Holstein. Friedrichsgabekoog ligger i Büsum-Wesselburens amt, før 2008 i Wesselburens amt. Ved utgangen av 2013 hadde Friedrichsgabekoog anslagsvis 49 innbyggere, basert på folketellingen i 2011.

Følger man klokken fra nord, grenser Friedrichsgabekoog til Wesselburener Deichhausen, Wöhrden, Nordermeldorf, Warwerort, Oesterdeichstrich og Reinsbüttel.

Friedrichsgabekoog er en polder som ble skapt ved landvinning og bygging av diker i 1714. Polderen het opprinnelig Wasmerskoog, og var ment som en del av en beskyttende landforbindelse mellom Wesselburen og Büsum. Mellom polderen og havet ligger nå Warwerort. For kirkelige formål har kommunen den evangelisk-lutherske St. Nicolai-Kirche i Wöhrden som sognekirke.

Bundesstraße 203 mellom Büsum og Heide passerer gjennom Friedrichsgabekoog.

Hermann Kahlcke, nasjonalliberal representant i Landdagen og Riksdagen mellom 1895 og 1903, ble født i Friedrichsgabekoog.

## Referanser


## Eksterne lenker
*
Nådeløse gater

***Nådeløse gater*** (originaltittel: *Thief*, også kjent under tittelen *Violent Streets*) er en amerikansk kriminal-thriller fra 1981 regissert og skrevet av Michael Mann. Filmen handler om en juveltyv som blir presset av mafiaen til å delta på et diamantkupp. Men når de truer hans nærmeste blir han tvunget til å ta et endelig oppgjør med dem. Hovedrollen spilles av James Caan. Manus er basert på en selvbiografisk bok fra 1975 skrevet av den amerikanske juveltyven John Seybold.

## Handling
Frank er en profesjonell tyv om natten, men en respektabel fyr om dagen. Han har spesialisert seg på skapsprengning og opererer helst alene, men presses etterhvert hardt av Chicagos mafia til å delta på et større diamantkupp. Da han forsøker å trekke seg ut av mafiaens klør blir både hans venn og hans kjæreste utsatt for trusler. Når hans venn blir drept skjønner han at det eneste alternativet er å ta et endelig oppgjør med mafiaen.

## Om filmen

### Popularitet og økonomi
*Nådeløse gater* innbragte $11,5 millioner i USA og havnet på en 62-plass over de mest innbringende kinofilmene i USA i 1981.

Produksjonskostnadene var på $5,5 millioner.

### Anmelederne
Den ble godt mottatt av anmelderne, noe som gjenspeiles i at den har fått 96 % på *[[Rotten Tomatoes]]*. Den amerikanske filmanmelderen Roger Ebert gav den 3,5 av 4 stjerner.

### Priser
Den ble nominert til Gullpalmen ved Filmfestivalen i Cannes.

## I rollene
(utvalg)
*James Caan –  Frank 
*Tuesday Weld –  Jessie 
*Willie Nelson –  Okla 
*James Belushi –  Barry 
*Robert Prosky –  Leo 
*Tom Signorelli –  Attaglia 
*Dennis Farina –  Carl

## Referanser


## Eksterne lenker
*
Åseda

**Åseda** er et tettsted i Kronobergs län i Småland i Sverige. Det er Uppvidinge kommunes administrasjonssenter. I 2010 hadde tettstedet  innbyggere.

## Referanser
Viftereker

* *[[Atyopsis gabonensis]]*
* *[[Atyopsis moluccensis]]*
* *[[Atyopsis spinipes]]*

**Viftereker** er en gruppe tifotkrepser som består av mellom 7,5 og 12,5 cm store reker som finner føde ved å filtrere vannet. 

## Akvaristikk
Viftereker er harmløse ovenfor de andre dyrene i akvariet, da de har filtervifter i stedet for klør. De trenger strømninger i vannet for å få i seg føde, så de kan bare anbefales for kar med filterpumper. De klatrer vanligvis opp for å nå nærmest mulig strømmen fra filteret. Hvis man planlegger å ha viftereker i akvariet, bør man tilrettelegge med steiner, røtter eller høye planter som rekene kan sitte og filtrere på.

I naturen eter de fytoplankton og dyreplankton, men som oftest har akvarier under 40 liter eller akvarier som har gått i mindre enn et halvt år, ikke nok av disse til at viftereker vil klare seg. Hvis vifterekene observeres letende etter mat på bunnen, er det et tegn på at det ikke er nok i vannet. I slike tilfeller kan man løse opp algetabletter for harniskmaller i vann og fôre rekene med. Dette kan man gjøre med en dråpeteller for å treffe viftene direkte. Når man fôrer på denne måten risikerer man å forurense akvarievannet da rekene ikke fanger alt. Man bør derfor følge nøye med på vannverdiene (ammonium, nitritt og nitrat-nivåene) når man går frem på denne måten.

## Eksterne lenker
* 
* ''Atyopsis'' – zipcodezoo.com
* ''Atyopsis'' – biolib.cz
* ''Atyopsis'' - barcodinglife.uoguelph.ca
* ''Atyopsis'' – gbif.org
Håkon Särnblom

**Håkon Särnblom** (født 3. mars 1966 i Oslo) er en norsk tidligere basketballspiller og friidrettsutøver (høydehopp) som representerte klubbene IK Tjalve og Minerva.

Särnblom var med på en rekke internasjonale stevner og mesterskap. Han ble nummer ti i EM innendørs i 1988 i Budapest, nummer fjorten i innendørs-EM i Glasgow i 1990 og nummer seks i innendørs-EM i Paris i 1994. Karrierens beste plassering i et internasjonalt mesterskap kom i EM i Helsingfors, utendørs i 1994. Her ble han nummer fire med karrierens beste hopp på 2,31 meter, men kom i skyggen av treningskamerat Steinar Hoen som vant, og ble europamester. Särnbloms hopp plasserer han på andreplass på statistikken over norges beste høydehoppere gjennom tidene.

Han ble også nummer ti i innendørs-VM i Barcelona i 1995. Särnblom deltok i flere mesterskap, deriblant Sommer-OL 1992, VM i friidrett 1991 og VM i friidrett 1995, men nådde ikke finalene i disse mesterskapene.

Han ble norsk mester fem ganger, i 1986, 1988–1990 og 1992.

Han spilte også basketball for eliteserieklubben Ullern Basket som han vant Norgesmesterskapet med i 1996.

Han var gift med tidligere høydehopper, verdensmester og norsk rekordholder, Hanne Haugland frem til 2015.

## Medaljer i norske mesterskap

## Referanser




## Eksterne lenker
*